Prototípus-, termék- és technológiafejlesztés a MERANTI Kft.-nél
Creators: name: Kelemen Róbert
name: Horváth Balázs
name: Nyikos Róbert
Publisher: name: Zenodo
Year: 2023
Subjects: MERANTI
GINOP
bútorgyártás
vasalat
egyedi anyaghasználat

description: <strong>Prototípus, termék-, technológia- és szolgáltatásfejlesztés<br> támogatása a MERANTI Kft.-nél</strong> <strong>MERANTI Asztalosipari Kft.<br> GINOP-2.1.7-15-2016-01342<br> Egyedi anyagkombinációs és technológiai megoldások<br> alkalmazása a bútorgyártásban</strong> A MERANTI Kft. 1997-ben, kettő asztalosipari vállalkozás egyesülésével jött létre. Az elmúlt évek során sikerült a tömörfa megmunkálás minden területén jártas szakemberekből álló, kiterjedt ügyfélkörrel rendelkező vállalkozást felépíteni. A Kft. a folyamatos minőségjavulás eredményeként, 2000. óta sikeresen mutatja be termékeit a BNV-n, s 2008. óta jelentős megbízásokat kap a nyugat-európai piacról, amely azt eredményezte, hogy a cég jelentős beruházásokat, fejlesztéseket hajtott végre. A társaság tömörfa bútorokat gyárt kifogástalan minőségben, saját szárítóban szárított alapanyagból. Az elmúlt évek megrendelései, szerződései erőteljes növekedést biztosítanak, amelyet a Kft. gazdálkodási adatai is megerősítenek. A rendelési mennyiségek folyamatosan nőnek, s a termelési volumennövekedés magas szintű minőséggel párosul. A Kft. tömörfa bútorokat gyárt, s a gyártás az alapanyag megérkezését követően teljes egészében a Kft.-nél történik. A tömörfa rönkökben érkezik a társasághoz, ahol a Kft. tulajdonában lévő szárítógépekben kerül sor a megfelelő előkezelésre. A rönkfa teljes feldolgozásának eredményeként készülnek el a legmagasabb minőséget képviselő tömörfa bútorok, s kerülnek leszállításra a megrendelőhöz, egyedi tervezést és a prototípus elfogadását követően. A Kft. alapvetően a nyugat-európai piacra dolgozik, magas szellemi hozzáadott értéket képviselő egyedi gyártású tömörfa bútorokkal. A prototípusgyártás a faiparban egyedi lehetőségeket rejt, amelyet a legfőbb partnerek növekvő minőségi igényei generálnak a MERANTI Kft.-nél is. A jelenlegi termékpaletta bővítése a megszokott magas minőségben, egyedi típussal bővül a projekt hatására, s tovább erősíti a Kft. piaci pozícióját, tovább fejleszti gyártói minőségét és innovatív megítélését. A prototípusgyártáshoz kapcsolódó technológiai üzletviteli tanácsadás segítségével és a projekt keretében elkészült prototípus gyártásával a Kft. belép az innovatív KKV-k sorába, mivel a korábbi prototípusgyártási metodikája technológiailag is a legmagasabb színvonalon lesz képes az egyedi technológiai megoldással készült, egyedi termék piacra bocsátására. <strong>A projekt során megvalósítandó fejlesztés bemutatása</strong> A bútorkészítés világában is állandóan változnak a trendek, amelyek az anyaghasználatot is befolyásolják. Az újdonságok segítségével a nemes alapanyag, a valódi fa környezetvédő módon, gazdaságosan, ám egyúttal a legkiválóbb minőségben használható fel. Ma a modern technológia a bútorkészítés terén újabb és újabb, változó kihívásokat hoz. A Meranti Kft. az időtálló stílus és kiváló természetes, nemes faanyag használatával, ezekhez a változó igényekhez folyamatosan alkalmazkodva fejleszti a technológiát, a formát és a funkciót. A bútoroknak csak nagyon kis hányada készül teljes egészében tömörfából, ám az a kevés jelenti a legmagasabb, prémium minőséget, amelyet a MERANTI Kft. is képvisel. A projekt keretében kifejlesztésre kerülő prototípus olyan egyedi, anyagkombinációs és technológiai megoldásokat tartalmaz, amely még nem szerepel egyetlen asztaltípusban sem. A fejlesztés során a prototípus elkészítésén túl, azzal egy időben, kialakításra kerül egy a prototípusgyártásban alkalmazott egyedi technológiai folyamat, amely a munkafolyamatok átalakításából, technológiai sorrendjéből adódóan optimalizálja a mintapéldány elkészítését, és lerövidíti a prototípustervezési, -gyártási, -tesztelési időt. A rendszer legfőbb újdonság tartalma a szabályozási paraméterekben, komplexitásában és dinamikus működésében rejlik. A prototípusgyártási technológia teljes körű megtervezése, kidolgozása egy komplex, számos részfeladatot tartalmazó feladatrendszer összessége. A projekt eredményeként a Kft. növeli a K+F-re és innovációra fordított teljes összeget, csökkenti a projekt végrehajtásának időtartamát, növeli a végrehajtás ütemét. A fejlesztés legnehezebb pontja az elméleti design megvalósítása, amelynek eredménye egy használható, stabil termék, ami nem feszegeti a fizika határait. A prototípus fejlesztésével sikeres megoldást talál a Kft. a karcsú keresztmetszetű anyagok felhasználására, hogy kompromisszumok nélkül valósulhasson meg a tervezett design. A legnehezebb feladat a megfelelő stabilitás eléréséhez a helyes szerkezeti megoldások megtalálása. A részletekre való odafigyelés elengedhetetlen a felületkezelési folyamatoknál is, amely rendkívül fontos szerepet tölt be a gyártásban, hiszen a bútorok külső felületének szinte minden négyzetcentiméterén megjelenik, és látványos részévé válik. Nem megengedhetőek az apró hibák sem, mert a termékek értékéből nagyon sokat venne el. A fejlesztés alapanyag felhasználását tekintve speciális igényű, hiszen a kifejlesztésre kerülő prototípus nem csak formailag, de anyaghasználatában is design újdonság, multifunkcionális, egyedi szerkezeti kialakítású. A bútorkészítés minőségét a faanyag megfelelő kiválasztása és harmonikus összeillesztése meghatározza. A Kft. a legjobb minőségű faanyagot használja fel. A bútorkészítés során felhasznált fafajtáknál alapvetően fontos, hogy fajtájuknak és származási helyüknek megfelelően kerüljenek alkalmazásra. A fa egy élő szervezet, ami kivágása után minden esetben a megfelelő kezelést igényli. Az élettere meghatározza minőségét, s azt, hogy mennyire tűri a megmunkálást a bútorkészítés folyamata során. Vannak előfúrást igénylő fafajták, vagy amelyek kevésbé megmunkálhatóak, s vannak, amelyeket nagyon könnyű formálni. A bútorkészítés során figyelembe kell venni a faanyag nedvességgel szembeni ellenállását. A fa fajtája meghatározza, hogy hajlamos –e vetemedésre, megduzzadásra, mert ha jobban hajlamos rá, neki megfelelő anyagokkal kell kezelni. A fejlesztés során felhasznált alapanyagtípusok: gőzölt bükk, rusztikus tölgy/dió, csomómentes tölgy/dió, juhar, a funkcióhoz, működéshez különböző kihúzó síneket, pántokat, merevítőket, fordító rudat, csavarokat, ütközőket és egyéb kiegészítő vasalatokat, az állványzathoz, lábazathoz, fémszerkezeteket, amihez hozzáerősítésre kerül a Kft. által készített tömörfa asztal speciális mechanikával. A technológiabeli újítások következménye az uniformizált, sorozatgyártott bútor, ami a bútorkészítés terén a legátfogóbban, általánosan hasznos tervezést nagyon fontossá tette. A technológiai fejlesztések a bútoriparban folyamatosak. A bútorkészítés mindig keresi és meg is találja a legújabb trendeket legjobban kifejező és kiszolgáló formát, funkciót, szerkezetet, ugyanúgy a felhasznált anyagokat is. A bútorkészítés során is, a technológiailag és kivitelezésben, anyagválasztásban tökéletes alapokra épít a Kft. Erre kerül az a plusz, ami meghatározza a végső külső képet, a design, a fő motívumok, melyek egy adott bútor családot teljesen összetartozóvá tesznek.
description: GINOP-2.1.7-15-2016-01342